Diari Oficial de la Generalitat Valenciana


Sumari del DOGV 9442, del 05-10-2022 (2022/8745)

RESOLUCIÓ de 22 de setembre de 2022, de la Conselleria d'Educació, Cultura i Esport, d'extinció de l'autorització per cessament d'activitats a l'Escola Infantil de primer cicle Na Tutu, de titularitat municipal, de Rafelbunyol.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9442

Data del DOGV
:   05-10-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/8745


Data del document
:   22-09-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 22 de setembre de 2022, de la Conselleria d'Educació, Cultura i Esport, d'extinció de l'autorització per cessament d'activitats a l'Escola Infantil de primer cicle Na Tutu, de titularitat municipal, de Rafelbunyol. [2022/8745]  
Antecedents de fet  
  
Primer. L'Escola Infantil de primer cicle Na Tutu, de titularitat municipal, amb codi 59763037, de Rafelbunyol, es crea per Conveni entre la Generalitat Valenciana i l'Ajuntament de Rafelbunyol de 2 de desembre de 2003, publicat en el DOGV núm. 4691 de 13 de febrer de 2004.  
Segon. En data 29 de juliol de 2022, l'Ajuntament de Rafelbunyol remet el certificat de l'acord de la Junta de Govern Local de la sessió de 18 de juliol de 2022 en el qual comunica el cessament de l'activitat de l'esmentada escola municipal infantil.  
Tercer. L'extinció de l'autorització d'aquesta escola per cessament efectiu de l'activitat no comporta cap greu perjudici per a l'interés públic.  
  
Fonaments de dret  
  
Primer. Vista la proposta del director general de Centres Docents i de conformitat amb aquesta, l'òrgan competent per a adoptar la present resolució és la Conselleria d'Educació, Cultura i Esport, segons el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
  
Segon. Vist el Conveni entre la Generalitat Valenciana i l'Ajuntament de Rafelbunyol de 2 de desembre de 2003, que en la seua clàusula huitena estableix, entre altres, com a causa d'extinció del conveni el cessament d'activitats.  
Atés que existeix un acord de la Junta de Govern Local, en el qual es comunica que l'esmentada escola infantil de primer cicle de titularitat municipal ha cessat les seues activitats, destinant-se el local a altres serveis municipals.  
Així mateix, en l'esmentada clàusula huitena s'estableix que l'extinció farà efecte a partir del final del curs escolar en què es produïsca la causa. Sent que l'acord de la Junta de Govern Local és de data de 18 de juliol de 2022, l'autorització de l'Escola quedarà extingida al final del curs 2021-2022.  
  
  
Resolc:  
  
L'extinció de l'autorització en la totalitat dels seus ensenyaments per cessament d'activitats de l'Escola Infantil següent:  
  
Codi de centre: 18120808  
Denominació genèrica del centre: Escola Infantil de primer cicle  
Denominació específica del centre: Na Tutu  
Titular: Ajuntament de Rafelbunyol  
Domicili: c/ Germanells s/n  
Localitat: Rafelbunyol  
Província: València  
  
La present resolució tindrà els seus efectes acadèmics a l'inici del curs escolar 2022-2023 i donarà lloc a les corresponents inscripcions de baixa en el Registre de Centres Docents de la Comunitat Valenciana.  
  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 22 de setembre de 2022.- La consellera d'Educació, Cultura i Esport: Raquel Tamarit Iranzo.